*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 17ης Νοεμβρίου 1986

που τροποποιεί την απόφαση 85/472/ΕΟΚ σχετικά με τα μέτρα προστασίας της υγείας όσον αφορά τη Ζιμπάμπουε

(86/564/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 86/469/ΕΟΚ (2), και ιδίως το άρθρο 15,

Εκτιμώντας:

ότι με την απόφαση 85/472/ΕΟΚ της Επιτροπής (3) δίνεται στα κράτη μέλη η δυνατότητα έγκρισης εισαγωγών στην επικράτειά τους υπό ορισμένους όρους και από ορισμένες περιοχές νωπού κρέατος από τη Ζιμπάμπουε, λαμβάνοντας ιδίως υπόψη την υγειονομική κατάσταση που επικρατεί στη χώρα αυτή και τα μέτρα που έχουν λάβει οι αρχές της εν λόγω χώρας για να καταπολεμήσουν τον αφθώδη πυρετό και να αποτρέψουν την εξάπλωσή του σε άλλες μη προσβληθείσες περιοχές·

ότι η κατάσταση όσον αφορά τον αφθώδη πυρετό στη Ζιμπάμπουε συνεχίζει να βελτιώνεται, δεδομένου ότι δεν έχουν σημειωθεί κρούσματα της ασθένειας από το Σεπτέμβριο 1984· ότι είναι πλέον δυνατό να επεκταθεί η ζώνη η οποία είναι απαλλαγμένη από την ασθένεια και να περιληφθούν σ' αυτή ορισμένες περιφέρειες της επαρχίας Midlands και της επαρχίας Manicaland που γειτνιάζουν με την περιοχή Mashonaland·

ότι οι αρμόδιες αρχές της Ζιμπάμπουε εγγυήθηκαν και πάλι ότι το κρέας που προορίζεται για την Κοινότητα θα παράγεται, θα μεταφέρεται και θα αποθηκεύεται χωριστά από το κρέας το οποίο δεν πληροί τους όρους της παρούσας απόφασης·

ότι η κατάσταση στη Ζιμπάμπουε θα συνεχίσει να βρίσκεται υπό εξέταση·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 85/472/ΕΟΚ τροποποιείται ως εξής:

1. Το άρθρο 1 αντικαθίσταται από το ακόλουθο κείμενο:

«Άρθρο 1

Η απαγόρευση που προβλέπεται στο άρθρο 14 παράγραφος 2 της οδηγίας 72/462/ΕΟΚ δεν εφαρμόζεται, όσον αφορά τα αποστεωμένα σφάγια των βοείων κρεάτων, στις ακόλουθες περιοχές της Ζιμπάμπουε:

- κτηνιατρική περιοχή Mashonaland,

- περιφέρειες Kwekwe, Chilimanzi, Charter, Selukwe, και Gwelo στην επαρχία Midlands,

- περιφέρεια Makoni στην επαρχία Manicaland».

2. Το παράρτημα αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 17 Νοεμβρίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 302 της 31. 12. 1972, σ. 28.

(2) ΕΕ αριθ. L 275 της 26. 9. 1986, σ. 36.

(3) ΕΕ αριθ. L 278 της 18. 10. 1985, σ. 31.

ΠΑΡΑΡΤΗΜΑ

ΠΙΣΤΟΠΟΙΗΤΙΚΟ ΚΑΤΑΛΛΗΛΟΤΗΤΑΣ

σχετικό με νωπά κρέατα (1) από αποστεωμένα σφάγια (2) βοοειδών από τη Ζιμπάμπουε

Αριθμός του πιστοποιητικού δημόσιας υγείας

Υπουργείο

Υπηρεσία

Σχετικά

(προαιρετικό)

Ι. Ταυτοποίηση των κρεάτων

Κρέατα (3) βόειο

Είδος τεμαχίων (4)

Είδος συσκευασίας

Αριθμός τεμαχίων ή μονάδων συσκευασίας

Καθαρό βάρος

ΙΙ. Προέλευση των κρεάτων

Διεύθυνση(εις) και αριθμός(οί) κτηνιατρικής έγκρισης του (των) εγκεκριμένου(ων) σφαγείου(ων)

Διεύθυνση(εις) και αριθμός(οί) κτηνιατρικής έγκρισης του (των) εγκεκριμένου(ων) εργαστη- ρίου(ων) τεμαχισμού

ΙΙΙ. Προορισμός των κρεάτων

Τα κρέατα αποστέλλονται από

(Τόπος φόρτωσης)

σε

(Χώρα και τόπος προορισμού)

με το ακόλουθο μεταφορικό μέσο (5)

Όνομα και διεύθυνση του αποστολέα

Όνομα και διεύθυνση του παραλήπτη

IV. Βεβαίωση καταλληλότητας

Ο υπογεγραμμένος επίσημος κτηνίατρος βεβαιώνει:

1. Ότι τα ανωτέρω αναφερόμενα νωπά κρέατα αποστεωμένα σφάγια:

α) προέρχονται από ζώα τα οποία:

- έχουν γεννηθεί και εκτραφεί στη Δημοκρατία της Ζιμπάμπουε και τα οποία κατά τους προηγούμενους 12 μήνες ή από τη γέννησή τους έχουν παραμείνει σε μία ή περισσότερες από τις ακόλουθες περιοχές:

- κτηνιατρική περιοχή της Mashonaland,

- περιφέρειες Kwekwe, Chilimanzi, Charter, Selukwe, και Gwelo στην επαρχία Midlands,

- περιφέρεια Makoni στην επαρχία Manicaland,

- φέρουν, σύμφωνα με τις νομοθετικές διατάξεις, σφραγίδα που αναφέρει την περιοχή προέλευσής τους,

- δεν έχουν εμβολιασθεί κατά του αφθώδους πυρετού κατά τους 12 τελευταίους μήνες,

- κατά τη μεταφορά τους στο σφαγείο και ενώ αναμένετο η σφαγή τους, δεν ήρθαν σε επαφή με ζώα τα οποία δεν πληρούν τις προϋποθέσεις που καθορίζονται στις ισχύουσες αποφάσεις της Ευρωπαϊκής Οικονομικής Κοινότητας όσον αφορά την εξαγωγή κρέατος σε κράτος μέλος, και εάν έχουν μεταφερθεί με όχημα ή φορτηγό, αυτό είχε καθαρισθεί και απολυμανθεί πριν από τη φόρτωση,

- όταν υποβλήθηκαν σε υγειονομικό έλεγχο μετά τη σφαγή στο σφαγείο κατά τη διάρκεια των 24 ωρών που προηγούνται της σφαγής, η οποία περιλαμβάνει εξέταση για τον αφθώδη πυρετό δεν παρουσίασαν συμπτώματα της ασθένειας αυτής,

- εσφάγησαν μετά την έναρξη ισχύος της απόφασης 86/564/ΕΟΚ της Επιτροπής (ημερομηνία σφαγής )·

β) έχουν ληφθεί από σφαγείο στο οποίο δεν έχει διαπιστωθεί περίπτωση αφθώδους πυρετού για τρεις τουλάχιστον μήνες·

γ) έχουν κρατηθεί χωριστά από κρέατα τα οποία δεν ανταποκρίνονται στους όρους εξαγωγής σε κράτος μέλος που ορίζονται στις ισχύουσες αποφάσεις της Ευρωπαϊκής Οικονομικής Κοινότητας·

δ) έχουν αφαιρεθεί οι σημαντικότεροι λυμφατικοί αδένες που είναι δυνατόν να αφαιρεθούν·

ε) προέρχονται από σφάγια που έχουν σιτευτεί σε θερμοκρασία περιβάλλοντος όχι ανώτερη των +2 °C για 24 τουλάχιστον ώρες μετά τη σφαγή και πριν από την αποστέωση.

2. Κατά τη διάρκεια του χρόνου που μεσολαβεί μεταξύ της άφιξης των ζώων στο σφαγείο και της ολοκλήρωσης της συσκευασίας σε κυτία ή χαρτοκιβώτια του κρέατος των ζώων αυτών προς εξαγωγή σε κράτος μέλος, δεν υπήρχε στο σφαγείο ή στις εγκαταστάσεις τεμαχισμού του κρέατος ζώο ή κρέας το οποίο να μην ανταποκρίνεται στους όρους που καθορίζονται στις ισχύουσες αποφάσεις της Ευρωπαϊκής Οικονομικής Κοινότητας σχετικά με την εξαγωγή κρεάτων σε κράτος μέλος.

1.2.3 // // Έγινε στις , // στις

Σφραγίδα

(Υπογραφή του επίσημου κτηνίατρου)

(1) Νοούνται ως «νωπό κρέας» όλα τα τεμάχια οικόσιτων βοοειδών που είναι κατάλληλα για την ανθρώπινη κατανάλωση και δεν έχουν υποστεί καμία διαδικασία συντήρησης. Επίσης θεωρούνται ως νωπό κρέας τα διατηρημένα με απλή ψύξη ή κατεψυγμένα κρέατα.

(2) Νοείται ως «σφάγιο» ολόκληρο το σώμα σφαγέντος ζώου μετά την αφαίμαξη, την απεντέρωση, αφαίρεση των άκρων στο επίπεδο του καρπού και του ταρσού, αφαίρεση της κεφαλής, της ουράς και του μαστικού αδένα και επιπλέον, στην περίπτωση των βοοειδών, μετά την εκδορά.

(3) Επιτρέπεται η εισαγωγή μόνο κρέατος νωπών αποστεωμένων σφαγίων βοοειδών από τα οποία έχουν αφαιρεθεί οι σπουδαιότεροι λυμφατικοί αδένες που είναι δυνατό να αφαιρεθούν.

(4) Επιτρέπεται η εισαγωγή νωπών σφαγίων μόνον εάν έχουν αφαιρεθεί όλα τα κόκκαλα.

(5) Για τα σιδηροδρομικά βαγόνια ή τα φορτηγά σημειώνεται ο αριθμός κυκλοφορίας, για τα αεροπλάνα ο αριθμός πτήσης και για τα πλοία η ονομασία τους.